Un șofer cu număr de Mureș a fost blocat de un TIR pe autostrada Sibiu-Sebeș, după ce venea pe contrasesns.

Atitudine de toată lauda pentru un șofer de TIR care a blocat un șofer inconștient ce a ratat ieșirea spre Sibiu și a decis să întoarcă pe mijlocul autostrăzii și să se îndrepte, pe contrasens, spre ieșirea ratată.

TIR-ul i-a tăiat drumul, l-a forțat să întoarcă și să circule regulamentar.

„Un domn ce a trecut de ieșirea pe care trebuia să iasă la Sibiu și s-a gândit că îi mai bine să se întoarcă pe autostradă Sibiu-Deva. Suntem de tot râsul…..!”, a notat bărbatul care a filmat întreaga întâmplare și a postat-o apoi pe Facebook.

De remarcat că înainte ca TIR-ul să-l blocheze, autoturismul s-a întâlnit cu alte trei mașini care circulau regulamentar.